ड्राइवर बातों में लगा रहा, 10 बच्चों से भरी मैजिक पोल से जा टकराई
महल वाड़ा चौराहे पर बुधवार सुबह एक बड़ा हादसा टल गया। स्कूली बच्चों की एक मैजिक गाड़ी लावारिस हालत में करीब 25 फीट तक लुढ़ककर आगे बढ़ी और बिजली के खंबे से जा टकराई। मैजिक में 10 बच्चें सवार थे, ड्राइवर बीच रास्ते पर मैजिक को चालू हालत में छोड़कर बातों में मशगूल हा़े गया था। गाड़ी रुकी तो लोगों ने ड्राइवर को पकड़कर पीट दिया। गुस्सा जायज भी था क्योंकि लापरवाही बड़ी थी। गनीमत रही कि हादसा टल गया और किसी भी बच्चें को चोंट नहीं आई। मौके पर लोगों की भीड़ जुट गई, कुछ देर बाद ड्राइवर अपने रास्ते पर और लोग अपने रास्ते पर। हर किसी ने इसे साधारण घटना मानकर भुला दिया, लेकिन इसे साधारण तो कतई नहीं माना जा सकता।
जिम्मेदारों के बयान या खानापूर्ति?
मुझे घटना की जानकारी नहींं है। बच्चे यदि किसी वाहन में बैठे है तो ड्राइवर को वाहन छोड़कर नही जाना नहीं चाहिए। यदि ऐसी घटना हुई है तो यह लापरवाही है। इसके लिए ड्राइवर जिम्मेदार है। स्कूल संचालकों को भी ध्यान देना चाहिए। उन्हें भी निगाह रखना चाहिए। सभी स्कूलों को निर्देश दिए जाएंगे कि वे चालकों को वाहन में बच्चे बैठे है तो वाहन में ही रहने के आदेश जारी करें। अनिल वर्मा, डीईओ
ड्राइवर बात नहीं कर रहा था
स्कूल संचालक राजेंद्र पितलिया ने बताया ड्राइवर किसी से बात नहीं कर रहा था। गाड़ी गियर में खड़ी कर बच्चों को गेट के अंदर लेने गया तभी वैन चल दी और सामने पोल से टकरा गई। घटना के दौरान गाड़ी में तीन बच्चे ही बैठे थे। आगे सावधानी रखने का कहा है।
ग्राउंड से घर लौटते वक्त मैं बिजली कंपनी की पैलेस चौकी से थोड़ी ही दूर ममता रेस्टोरेंट पर नाश्ता कर रहा था। सुबह 8.20 बजे होंगे। थावरिया बाजार की की तरफ से बोधी इंटरनेशनल स्कूल की मैजिक आकर खड़ी हुई। ड्राइवर ने महलवाड़ा के गेट के पास रोका और उतरकर किसी से बात करने लगा। गाड़ी में 10 बच्चे थे और स्टार्ट थी। अचानक वह चल पड़ी, बच्चों ने शोर मचाया। मैं और साथ खड़े अन्य लोग गाड़ी की तरफ दौड़े। 25 फीट ढलान पर चलने के बाद मैजिक हनुमान मंदिर के बाहर लगे हाईमास्ट से टकराकर रुक गई। हम पहुंचे तो देखा बच्चें घबराए हुए थे। मैंने और साथ आए लोगों ने उनसे इतनाभर पूछा- क्यों किसी को चोंट तो नहीं आई। तब तक बच्चे संभल चुके थे, कहने लगे- नहीं अंकल हम ठीक है। अब बारी ड्राइवर की थी, भीड़ में शामिल किसी एक ने कहा- पकड़ों इस ड्राइवर को, गाड़ी नहीं रुकती तो यह तो बच्चों की जान ही ले लेता। लोग आक्रोशित हो गए और ड्राइवर को थप्पड़ जड़ने लगे। वैन को धक्का देकर लोगों ने पीछे किया। इसके बाद ड्राइवर गाड़ी लेकर श्रीमाली वास की तरफ रवाना हो गया।
गोविंदसिंह चौहान, प्रदेश उपाध्यक्ष अखिल भारतीय महासभा मप्र
स्टेयरिंग नहीं घूमता तो बच्चों की जान की जान पर बन आती
घटना के बाद महलवाड़ा के गेट के सामने मैजिक रिर्वस लेता ड्राइवर।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hne_Deva